बे बिटिआर गोरोबथानि बायदियैब्ला बिटिसियाव थाबोनाय गुबुन हारि - हारिसाफोरखौ होखारनाय जादों नाथाय बिपिएफ हान्जाया हा पाटटा रान्ना होनायनि अनगायैबो हा बायनाय - फान्नायनि सिङाव जेंनाफोरखौ बोखांनायनि राहा लादों ।गावनि बिबुंथियाव दाजाबदेरनानै हाग्रामा महिलारिया लोगोसेयै बुंबावोदि,इउपिपिएलनि आफादगिरि प्रमद बर'आ सिगां समाव आलादा बर' राइज्योनि दाबि खालामबोनानै राजखान्थियाव गावनि मुलाम्फानि थाखाय बिटिआर गोरोबथायाव सागान होनानै बर' हारिजों लोगोसे फोथायनायखौ सिलिंखार खालामनायनि अनगायैबो बर' हारिखौ खैफोदनि लामाजों लानानै थांदों होन्नानै गोख्रों अजद खालामो ।फारसेथिं फैगौ बिटिसि बिसायखथियाव बिजेपि हान्जाजों गोरोबलायनानै खौसेयै बाहागो लाब्लाबो बे खेबनि बिसायख'थियाव भटार राइजो - राजानिफ्राय हेफाजाब मोना होन्नानै महिलारिया बुंबावो ।